proxectonos/corpus_dominio_legal_administrativo_tmp huggingface dataset:
RESOLUCIÓN do 25 de marzo de 2002, da División de Recursos Humanos, pola que se emprazan as partes interesadas no recurso contencioso-administrativo interposto por Luis Arenas Villarroel.
SERVICIO GALEGO DE SAÚDE — III. OUTRAS DISPOSICIÓNS — 08/04/2002

Na Sala do Contencioso-Administrativo do Tribunal Superior de Xustiza de Galicia tramítase o recurso número 1/354/2002 (procedemento especial para a protección dos dereitos fundamentais da persoa) interposto por Luis Arenas Villarroel contra a Orde do 15 de febreiro de 2002 (DOG nº 40, do 25 de febreiro), da Consellería de Sanidade, pola que se convoca proceso extraordinario de consolidación de emprego para a selección e provisión de prazas de persoal estatutario das institucións sanitarias depen
dentes do Servicio Galego de Saúde da categoría de facultativo especialista de área de alergoloxía.
O que se notifica para xeral coñecemento de tódalas persoas interesadas no procedemento, que son emprazadas para que poidan comparecer na sala como demandados no prazo de cinco días, de conformidade co previsto no artigo 116 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 25 de marzo de 2002.
Valeriano Martínez García
Director xeral da División de Recursos Humanos
DECRETO 108/2002, do 4 de abril, polo que se nomea delegado provincial de Ourense a Manuel López Casas.
CONSELLERÍA DE POLÍTICA AGROALIMENTARIA E DESENVOLVEMENTO RURAL — II. AUTORIDADES E PERSOAL — 08/04/2002

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Política Agroalimentaria e Desenvolvemento Rural e logo de deliberación do Consello da Xunta de Galicia na súa reunión do día catro de abril de dous mil dous,
Nomeo a Manuel López Casas delegado provincial da Consellería de Política Agroalimentaria e Desenvolvemento Rural en Ourense.
Santiago de Compostela, catro de abril de dous mil dous.
Manuel Fraga Iribarne
Presidente
Juan Miguel Diz Guedes
Conselleiro de Política Agroalimentaria
e Desenvolvemento Rural
RESOLUCIÓN do 22 de marzo de 2002 pola que se convocan unhas xornadas sobre coñecemento e aplicación do Regulamento taurino.
ACADEMIA GALEGA DE SEGURIDADE — III. OUTRAS DISPOSICIÓNS — 08/04/2002

Dentro dos programas de actividades que a Academia Galega de Seguridade ten previsto realizar no ano 2002, conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dunhas xornadas sobre coñecemento e aplicación do Regulamento taurino, que deberán desenvolverse conforme as seguintes bases:
Obxectivos.
-Coñecer e interpreta-lo Regulamento taurino no nivel de presidentes e delegados gobernativos de corridas de touros.
-Saber cáles son as operacións previas ó propio festexo, o desenvolvemento deste e as operacións finais unha vez rematado o festexo.
-Adquirir un coñecemento básico sobre a figura do touro bravo, o seu fenotipo e características morfolóxicas, así como os seus encastes.
Destinatarios.
Alcaldes e concelleiros de cidades ou vilas da nosa comunidade autónoma nas que se celebren ou poidan celebrarse festexos taurinos.
Técnicos do cadro de persoal dos concellos que se atopen no caso anterior e que dun xeito ou doutro participen nos festexos taurinos (veterinarios, asesores, etc.).
Membros das forzas e corpos de seguridade, e en especial membros da Unidade do C.N.P. adscrita á Comunidade Autónoma de Galicia.
Membros de colectivos relacionados con esta temática e que teñan interese en ampliar ou actualizarse nela (críticos, membros e directivos de peñas, etc.).
Inscrición.
A inscrición dos participantes será totalmente gratuíta.
Prazas.
O número de prazas que se ofertan é de 80.
Solicitudes.
1. O persoal que desexe participar nestas xornadas deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 7 de maio de 2002, ás 14 horas.
3. As instancias deberán enviarse á sede da Academia Galega de Seguridade: avenida da Cultura, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico
das administracións públicas e do procedemento administrativo común.
Datas.
As xornadas celebraranse o día 10 de maio de 2002 en horario das 10 ás 13.30 horas e das 16.30 ás 19.30 horas.
Relación de admitidos.
A relación de admitidos publicarase o día 8 de maio de 2002 no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
Salón de actos da Academia Galega de Seguridade, sito na avda. da Cultura, s/n, no concello da Estrada.
Certificado de participación.
Ó remate das xornadas entregaráselle un certificado de asistencia a aquelas persoas que acrediten a súa participación continuada a elas.
Modificacións.
A Academia Galega de Seguridade poderá modifica-lo desenvolvemento das xornadas para adaptalas ás necesidades da Administración e ás continxencias que poidan xurdir.
A Estrada, 22 de marzo de 2002.
Juan José Fariñas-Ferro Rodríguez
Director xeral da Academia Galega de Seguridade
RESOLUCIÓN do 20 de marzo de 2002 pola que se convocan probas de selección de alumnos para o curso 2002/2003 para a sección de especialización da Escola de Altos Estudios Musicais de Galicia.
INSTITUTO GALEGO DAS ARTES ESCÉNICAS E MUSICAIS — III. OUTRAS DISPOSICIÓNS — 08/04/2002

O Decreto 270/1997, do 18 de setembro, polo que se crea a Escola de Altos Estudios Musicais de Galicia (DOG nº 191, do 3 de outubro de 1997) contempla dentro do funcionamento da escola a sección de especialización. Nesta sección preténdese achegar ó panorama dos estudios musicais na CC.AA. de Galicia a oportunidade de perfeccionamento instrumental ós xoves valores como un medio para acadar un maior perfeccionamento na súa especialidade mediante a formación individualizada cara á súa integración profesional ó máis alto nivel.
Con esta finalidade o IGAEM convoca probas de admisión e selección de alumnos cara ó vindeiro curso 2002/2003, que se celebrarán os días 11 e 12 de maio de 2002 no Auditorio de Galicia en Santiago de Compostela, sito en avda. do Burgo das Nacións s/n, nas especialidades de violín, viola, violoncello, contrabaixo, frauta, oboe, clarinete, fagot, trompa, trompeta, trombón e percusión.
As bases da convocatoria, poderán ser examinadas e/ou solicitadas o seu envío por correo na sede administrativa do IGAEM (Pavillón de Galicia, San Lázaro s/n, Santiago de Compostela). As solicitudes poderán presentarse ata o día 26 de abril de 2002 no Rexistro do IGAEM, ben persoalmente, ben por calquera dos medios establecidos no artigo 38.4º da Lei de réxime xurídico das administracións públicas e do procedemento administrativo común. Quen opte por presenta-la súa solicitude nun rexistro diferente do de IGAEM deberá comunicarllo por telegrama ou fax dentro do prazo.
As solicitudes irán acompañadas da seguinte documentación:
1. Dúas copias das obras a interpretar libremente coa parte de piano se a ten.
2. Fotocopia do título de grao medio ou superior ou da certificación de estudios correspondente, ou declaración persoal del.
3. Fotocopia do DNI ou equivalente.
4. Currículum vitae e fotocopia da documentación acreditativa dos méritos que se aleguen.
5. Fotocopia do certificado de residencia ou declaración persoal del.
6. Unha fotografía tamaño carné.
Soamente se pedirá documentos orixinais ou compulsados ós alumnos que superen as probas, no momento de formalizar matrícula, sendo entón imprescindible a súa presentación.
O día 8 de maio de 2002 serán expostos nos taboleiro de anuncios do IGAEM e no da Escola no Auditorio de Galicia, os horarios das probas para cada un dos instrumentos.
Santiago de Compostela, 20 de marzo de 2002.
Aníbal Otero Fernández
Xerente do Instituto Galego das Artes
Escénicas e Musicais
DECRETO 113/2002, do 22 de febreiro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización da obra número 183, Plan Operativo Local 2001 Mondoñedo, estrada provincial dos Remedios a Estelo, alargamento e mellora punto quilométrico 0,48 a 1,00 (concello de Mondoñedo).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 08/04/2002

A Deputación Provincial de Lugo, en sesión do día vinteún de setembro de dous mil un, aprobou o proxecto da obra número 183, Plan Operativo Local 2001 Mondoñedo, estrada provincial dos Remedios a Estelo, alargamento e mellora punto quilométrico 0,48 a 1,00, e na sesión do vintenove de outubro de dous mil un, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte da Deputación Provincial de Lugo foi remitida a documentación complementaria para a correcta tramitación do expediente, con data de entrada no rexistro xeral da Consellería de Xustiza, Interior e Relacións Laborais o día un de febreiro de dous mil dous.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. Este informe tivo entrada no rexistro xeral da Consellería de Xustiza, Interior e Relacións Laborais o día tres de xaneiro de dous mil dous.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque, segundo sinala a deputación, a actuación prevista afecta un barrio da cidade de Mondoñedo, de calzada moi estreita e cun grande tránsito peonil e de vehículos, o que sumado ós danos producidos polos pasados temporais, supón un grave risco de perigosidade e sinistralidade.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintedous de febreiro de dous mil dous,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens
e dereitos concretados no expediente administrativo instruído para o efecto e necesarios para a execución da obra número 183, Plan Operativo Local 2001 Mondoñedo, estrada provincial dos Remedios a Estelo, alargamento e mellora punto quilométrico 0,48 a 1,00.
Santiago de Compostela, vintedous de febreiro de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
CORRECCIÓN de erros.-Decreto 92/2002, do 22 de marzo, polo que se convocan eleccións a cámaras agrarias.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 08/04/2002

Advertido erro no devandito decreto, publicado no DOG nº 63, do 2 de abril de 2002, cómpre face-la oportuna corrección:
Na páxina 4.132 no texto do anexo, onde di: «18 de abril (xoves): resolución das reclamacións polas xuntas provinciais», debe dicir: «18 de abril (xoves): resolución das reclamacións pola Xunta Electoral galega».
CONSELLERÍA DE CULTURA, COMUNICACIÓN SOCIAL
E TURISMO
DECRETO 112/2002, do 22 de febreiro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización da obra número 185, Plan Operativo Local 2001 Ribadeo, estrada provincial de acceso á praia das Catedrais (concello de Ribadeo).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 08/04/2002

A Deputación Provincial de Lugo, en sesión do día catorce de setembro de dous mil un, aprobou
o proxecto da obra número 185, Plan operativo local 2001 Ribadeo, estrada provincial de acceso á praia das Catedrais, e na sesión do vintenove de outubro de dous mil un, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte da Deputación Provincial de Lugo foi remitida a documentación complementaria para a correcta tramitación do expediente, con data de entrada no rexistro xeral da Consellería de Xustiza, Interior e Relacións Laborais o día un de febreiro de dous mil dous.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. Este informe tivo entrada no rexistro xeral da Consellería de Xustiza, Interior e Relacións Laborais o día tres de xaneiro de dous mil dous.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque, segundo sinala a Deputación, a actuación ten como obxectivo a eliminación do punto negro existente na actúal estrada, polo que se pretende canalizar tódalas manobras de xiro que se fan no empalme, evitando deste modo os graves accidentes que se están a producir.
A competencia para a declaración da urxente ocupación correspóndelle ó Consello da Xunta de Galicia, segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintedous de febreiro de dous mil dous,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución da obra número 185, Plan Operativo Local 2001 Ribadeo, estrada provincial de acceso á praia das Catedrais.
Santiago de Compostela, vintedous de febreiro de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
CORRECCIÓN de erros.-Decreto 12/2002, do 10 de xaneiro, polo que se delimita o contorno de protección das Torres de Mens, no concello de Malpica de Bergantiños, provincia da Coruña.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 08/04/2002

Advertido erro no devandito decreto, publicado no Diario Oficial de Galicia número 24, do venres, día 1 de febreiro de 2002, cómpre face-la seguinte corrección:
-Na páxina 1.235, no anexo I, na base terceira, onde di:
Cidade de
destino
Número de
bolsas
Duración da
bolsa
Lugar de realización
da bolsa
Dotación
Buenos Aires
1
10 meses
Oficina de Información Turística da Xunta de Galicia
22.550
Debe dicir:
Cidade de
destino
Número de
bolsas
Duración da
bolsa
Lugar de realización
da bolsa
Dotación
Buenos Aires
1
10 meses
Oficina de Información Turística da Xunta de Galicia
25.550
CORRECCIÓN de erros.-Acordo do 28 de febreiro de 2002, da Xunta Electoral da Cámara de Comercio, Industria e Navegación de Vigo, polo que se fan públicas as candidaturas proclamadas para as eleccións da Cámara de Comercio, Industria e Navegación de Vigo.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 08/04/2002

Advertidos erros no citado acordo, publicado no Diario Oficial de Galicia número 62, do 1 de abril de 2002, cómpre face-la seguinte correccións:
No grupo 17, categoría 3, débese quitar: «Asesoría y Seguridad de Galicia, S.A.».
CORRECCIÓN de erros.-Acordo do 22 de febreiro de 2002, da Xunta Electoral da Cámara de Comercio, Industria e Navegación de Ferrol, polo que se fan públicas as candidaturas proclamadas para as eleccións da Cámara de Comercio, Industria e Navegación de Ferrol.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 08/04/2002

Advertidos erros no citado acordo, publicado no Diario Oficial de Galicia número 62, do 1 de abril de 2002, cómpre face-la seguinte corrección:
No grupo 5, categoría única, onde di: «Impregnaciones Meleamínicas Gallegas, S.A.», debe dicir: «Impregnaciones Melamínicas Gallegas, S.A.».
CORRECCIÓN de erros.-Decreto 211/2001, do 27 de agosto, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construcción da obra de acondicionamento da estrada OU-312. Treito: Vilameá-Río Caldo (Ourense). (Clave: OU/00/11.1).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 08/04/2002

Advertidos erros no decreto citado anteriormente, publicado no Diario Oficial de Galicia número 183, do 20 de setembro de 2001, páxinas 12.498 e 12.499, é necesario face-las oportunas correccións:
Na páxina 12.498, na columna da dereita, e na páxina 12.499, columna da esquerda, ó longo do texto onde di: «clave: OU/00/11.1», debe dicir: «clave: OU/01/7.1».
CORRECCIÓN de erros.-Orde do 11 de marzo de 2002 pola que se establecen as bases reguladoras de axudas e subvencións en materia de industria, enerxía, minería, tecnoloxía e desenvolvemento sectorial, comercio e consumo.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 22/04/2002

Advertidos erros na devandita orde, publicada no Diario Oficial de Galicia nº 55, do luns 18 de marzo de 2002, cómpre face-las seguintes correccións:
-Na páxina 3.527, anexo V, no obxecto, no parágrafo 3, onde di: «A G.T.D.O. para substituír debe estar inscrita, antes do 8 de abril de 1977, no Rexistro de G.T.D.O. existente nas delegacións provinciais de Industria e ter sido instalada, polo menos, nunha ocasión, antes desa data (8 de abril de 1977)», debe dicir: «A G.T.D.O. para substituír debe estar inscrita, antes do 8 de abril de 1997, no Rexistro de G.T.D.O. existente nas delegacións provinciais de Industria e ter sido instalada, polo menos nunha ocasión, antes desa data (8 de abril de 1997)».
-Na páxina 3.529, anexo IX, no punto 6, onde di: «Exercer algunha das seguintes actividades artesanais tradicionais: tecidos en baixo lizo, producción de zocos e zocas, tonelería, sellería, guarnicionería, alfarería, forxa, latoería, caldeirería, cestería e labores de palla», debe dicir: «Exercer algunha das seguintes actividades artesanais tradicionais: tecidos en baixo lizo, producción de zocos e zocas, tonelería, sellería, albardería, olería, forxa, follalatería, caldeirería, cestería e labores de palla».
-Na páxina 3.522, no punto 12, onde di: «Axudas a asociacións de comerciantes sen fins de lucro para actuacións en rehabilitación urbanístico-comercial», debe dicir: «Axudas a asociacións de comerciantes sen fins de lucro para actuacións en revitalización urbanístico-comercial».
-Na páxina 3.522, no punto 13, onde di: «Axudas á modernización e mellora do pequeno comercio», debe dicir: «Axudas á renovación e mellora do pequeno comercio».
-Na páxina 3.532, onde di: «ANEXO XIII AXUDAS E SUBVENCIÓNS PARA A MODERNIZACIÓN E MELLORA», debe dicir: «ANEXO XIII-AXUDAS E SUBVENCIÓNS PARA A RENOVACIÓN E MELLORA».
-Na páxina 3.532, anexo XIII, no punto 1 do obxecto, onde di: «os investimentos dirixidos á modernización e mellora do pequeno comercio», debe dicir: «os investimentos dirixidos á renovación e mellora do pequeno comercio».
-Na páxina 3.533, no anexo XIII, no epígrafe Requisitos dos beneficiarios, na letra b, na primeira liña do segundo parágrafo, onde di: «En todo caso quedarán exceptuadas deste programa de axudas as empresas...», debe dicir: «En todo caso quedarán exceptuados deste programa de axudas os comerciantes retallistas...».
CONSELLERÍA DE CULTURA, COMUNICACIÓN SOCIAL
E TURISMO
ORDE do 19 de abril de 2002 pola que se modifica a do 15 de marzo de 2002 pola que se nomean os membros do xurado do Premio das Letras e das Artes de Galicia, convocado pola Orde do 12 de febreiro de 2002.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 22/04/2002

O Decreto 288/1994, do 30 de setembro (modificado no seu artigo 5 polo Decreto 286/1995, do 19 de outubro), polo que se crea o Premio das Letras e das Artes de Galicia, dispón no seu artigo 4 (publicada corrección de erros no DOG nº 13, do 19, de xaneiro de 1995) a composición do xurado do premio mediante proposta das institucións citadas na devandita disposición.
Debido ó falecemento de Julio Antonio Fernández Argüelles nomeado como membro do xurado por Orde do 15 de marzo de 2002. Na súa virtude,
DISPOÑO:
Artigo único.-Nomear vocal do xurado do Premio das Letras e das Artes de Galicia a Ramón Otero Túñez, proposto pola Real Academia de Belas Artes Nosa Señora do Rosario, en substitución de Julio Antonio Fernández Argüelles.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 19 de abril de 2002.
Jesús Pérez Varela
Conselleiro de Cultura, Comunicación
Social e Turismo
CORRECCIÓN de erros.-Orde do 22 de marzo de 2002 pola que se convocan subvencións á edición discográfica galega.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 15/04/2002

Advertidos erros na publicación da orde que se cita, efectuada no Diario Oficial de Galicia nº 64, do mércores 3 de abril de 2002, cómpre face-las seguintes correccións:
Na páxina 4.207, artigo 2º, onde di: «por un importe de trinta mil (3.000) euros», debe dicir: «trinta mil (30.000) euros».
Na páxina 4.209, onde di: «PARA DATOS DO SOLICITANTE», debe dicir: «DATOS DO SOLICITANTE».
ORDE do 3 de abril de 2002 pola que se corrixe a do 7 de decembro de 2000 pola que se aproban os temarios que rexerán nos procesos selectivos para o ingreso en diversas escalas dos corpos de Administración especial da Xunta de Galicia.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 15/04/2002

Por orde desta consellería do 7 de decembro de 2000 aprobáronse os temarios que rexerán nos procesos selectivos para o ingreso en diversas escalas
dos corpos de Administración especial da Xunta de Galicia (DOG nº 10, do 15 de xaneiro).
Detectado erro no programa correspondente á parte específica do corpo facultativo de grao medio da Xunta de Galicia (grupo B), escala de arquivos, bibliotecas e museos, sección de arquivos, procede realiza-la oportuna corrección, de conformidade co establecido no artigo 105.2º da Lei 30/1992, do 26 de novembro, de réxime xurídico das administracións públicas e do procedemento administrativo común.
Por todo iso, esta consellería no uso das competencias que lle atribúe a Lei 4/1988, do 26 de maio, da función pública de Galicia, segundo a redacción que lle deu a Lei 3/1995, do 10 de abril (DOG nº 76, do 20 de abril), e demais normativa concordante,
DISPÓN:
Primeiro.-Proceder á emenda do erro material detectado no programa correspondente á parte específica do corpo facultativo de grao medio da Xunta de Galicia (grupo B), escala de arquivos, bibliotecas e museos, sección de arquivos, e como consecuencia, o segundo dos temas nº 15, co seguinte contido literal: «A Lei do patrimonio cultural de Galicia», pasa a se-lo nº 15 bis.
Segundo.-Contra esta orde, que pon fin á vía administrativa, poderase interpoñer recurso potestativo de reposición ante esta consellería, no prazo dun mes contado desde o día seguinte ó da súa publicación no Diario Oficial de Galicia, de conformidade co establecido na Lei 30/1992, do 26 de novembro, ou poderase impugnar directamente ante a Sala do Contencioso-Administrativo do Tribunal Superior de Xustiza de Galicia, no prazo de dous meses, contados desde a mesma data, segundo o artigo 8.2º en relación co artigo 10.1º da Lei 29/1998, do 13 de xullo.
Santiago de Compostela, 3 de abril de 2002.
Jaime Pita Varela
Conselleiro da Presidencia, Relacións
Institucionais e Administración Pública
ORDE do 6 de marzo de 2002 pola que se adscribe con carácter definitivo ó Instituto de Educación Secundaria Ricardo Carballo Calero-Ferrol (A Coruña) o profesorado que se relaciona no anexo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/04/2002

Na oferta inicial de ensinanzas de educación postobrigatoria trasládanse as ensinanzas de formación profesional familia «química» do IES de Leixa ó IES Ricardo Carballo Calero de mesma localidade.
O Real decreto 2112/1998, do 2 de outubro, establece na súa disposición adicional décimo cuarta que nos casos que se produza un cambio de ensinanzas desde un centro a outro, os profesores das especialidades afectadas quedarán adscritos ó novo centro, mantendo para tódolos efectos a antigüidade que posuían no centro de orixe.
Extinguidas as ensinanzas de formación profesional da familia «química» no IES de Leixa e implantadas no IES Ricardo Carballo Calero-Ferrol, procede agora efectua-la adscrición con carácter definitivo, no instituto de educación secundaria Ricardo Carballo Calero de Ferrol, do profesorado do instituto de educación secundaria Leixa.
Na súa virtude, esta Consellería de Educación e Ordenación Universitaria
DISPÓN:
Primeiro.-Os profesores de ensino secundario e técnicos de formación profesional que se relacionan no anexo desta orde, procedentes do IES Leixa de Ferrol, quedan adscritos definitivamente no Instituto de Educación Secundaria Ricardo Carballo Calero de Ferrol.
Segundo.-A adscrición a que se refire esta orde non suporá variación nin modificación da situación do profesorado nin dos dereitos que lles corresponden, e os servicios no centro computaranse desde a toma de posesión no instituto de procedencia.
Terceiro.-Nos títulos administrativos dos interesados, a delegación provincial da consellería incluirá dilixencias nas que se faga consta-la posesión no novo instituto.
Cuarto.-A efectividade desta orde será do 1 de setembro de 2001.
Santiago de Compostela, 6 de marzo de 2002.
Celso Currás Fernández
Conselleiro de Educación e Ordenación
Universitaria
ANEXO
APELIDOS E NOME
DNI
DISCIPLINA
GALIANA GALÁN, MARINA LUCÍA
32423606
ASESORÍA E PROCESOS DE IMAXE PERSOAL (590103)
CASAS TEJO, M. DE LA GLORIA
32773943
PERRUQUERÍA (591203)
FERREIRA MÉNDEZ, ISOLINA
36042037
PERRUQUERÍA (591203)
LÓPEZ RODRÍGUEZ, MANUEL
32632531
PERRUQUERÍA (591203)
SUÁREZ TRABA, MARÍA AZUCENA
52432441
PERRUQUERÍA (591203)
DECRETO 118/2002, do 22 de marzo, polo que se adscribe ó organismo autónomo Servicio Galego de Saúde o edificio do Complexo Administrativo de San Lázaro.
CONSELLERÍA DE ECONOMÍA E FACENDA — III. OUTRAS DISPOSICIÓNS — 09/04/2002

A Comunidade Autónoma de Galicia ten a titularidade dos terreos onde se sitúan os edificios que integran o Complexo Administrativo de San Lázaro, sitos en San Lázaro, Santiago de Compostela.
O Servicio Galego de Saúde, organismo autónomo de carácter administrativo, dotado de personalidade
xurídica propia e adscrito á Consellería de Sanidade, solicitou a adscrición do inmoble do novo edificio que albergará as súas dependencias.
Vistos os informes da Secretaría Xeral e do Patrimonio da Consellería de Economía e Facenda e da Intervención Xeral da Comunidade Autónoma de Galicia.
Á vista do disposto nos artigos 13 da Lei 3/1985, do 12 de abril, do patrimonio da Comunidade Autónoma de Galicia, e 20 e seguintes do Decreto 50/1989, do 9 de marzo, polo que se aproba o regulamento para a execución da dita lei, de conformidade coa proposta do conselleiro de Economía e Facenda e logo de deliberación do Consello da Xunta de Galicia na súa reunión do día vintedous de marzo de dous mil dous,
DISPOÑO:
Artigo 1º
Adscríbese ó organismo autónomo Servicio Galego de Saúde (Sergas) o edificio do Complexo Administrativo de San Lázaro composto de baixo, tres plantas e dous sotos, cunha superficie construída estimada de 16.888 m destinados a oficinas, 14.494 m para aparcadoiros, arquivos e instalacións, a situación do cal se reflicte no plano incorporado ó correspondente expediente.
Artigo 2º
A adscrición confire ó dito organismo autónomo as facultades de administración, xestión e conservación dos bens inmobles adscritos
Disposición derradeira
A Consellería de Economía e Facenda, a través da Secretaría Xeral e do Patrimonio, resolverá tódalas incidencias que poidan xurdir na execución deste acordo e levará a cabo tódolos trámites necesarios para a efectividade do disposto no presente decreto.
Sobrado dos Monxes (A Coruña), vintedous de marzo de dous mil dous.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
RESOLUCIÓN do 21 de febreiro de 2002, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, da revisión salarial do convenio colectivo da empresa Cycsa y Eyssa-UTE Vigo (ORA).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 09/04/2002

Vista a acta da revisión salarial do convenio colectivo para a empresa Cycsa y Eyssa-UTE Vigo, con nº de código 3602102, que tivo entrada nesta delegación provincial o día 15-2-2002, subscrita en representación da parte económica pola representación da empresa, e da parte social, polos delegados de persoal, en data do 21-1-2002. De conformidade co disposto na cláusula adicional do convenio colectivo e no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordena-la súa inscrición no libro de rexistro de convenios colectivos de traballo, existente nesta delegación provincial, e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Vigo, 21 de febreiro de 2002.
Antonio Coello Bufill
Delegado provincial de Pontevedra
ANEXO
Táboas salariais do persoal adscrito ó servicio de ordenanza e regulación
de aparcadoiros (ORA) da cidade de Vigo
Vixencia do 1 de xaneiro ó 31 de decembro de 2001:
Categorías
Salario base
Complemento
de asistencia
Complemento
de calidade
Complemento extrasalarial
Pagas extras ver./nad./benef.
Total anual
Encargado
3.730
803
3.080
756
111.900
2.842.983
Oficial de mantemento
3.367
724
1.641
756
101.010
2.302.872
Categorías
Salario base
Complemento
de asistencia
Complemento
de calidade
Complemento extrasalarial
Pagas extras ver./nad./benef.
Total anual
Vixilante
3.032
611
-------
756
90.960
1.717.209
Op. emisora
3.032
-------
881
756
90.960
1.783.899
Oicial de 2ª administrativo
92.331
-------
26.056
15.580
92.331
1.884.597
Auxiliar administrativo
92.331
-------
17.923
15.580
92.331
1.787.001
Vixencia do 1 de xaneiro ó 31 de decembro de 2002:
Categorías
Salario base
Complemento
de asistencia
Complemento
de calidade
Complemento extrasalarial
Pagas extras ver./nad./benef.
Total anual
Encargado
23,70
5,10
19,57
4,80
711,00
18.062,59
Oficial de mantemento
21,39
4,60
10,43
4,80
641,70
14.630,46
Vixilante
19,26
3,88
-------
4,80
577,80
10.907,26
Op. emisora
19,26
-------
5,60
4,80
577,80
11.332,10
Oicial de 2ª administrativo
586,56
-------
165,52
98,97
586,56
11.972,28
Auxiliar administrativo
586,56
-------
113,86
98,97
586,56
11.352,36
* Cantidades reflectidas en euros.
RESOLUCIÓN do 1 de abril de 2002, da Dirección Xeral da Función Pública, pola que se fan públicas as listas provisionais das axudas aprobadas e denegadas de tódalas prestacións do fondo de acción social para o exercicio de 2001 para o persoal ó servicio da Administración da Xunta de Galicia.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 10/04/2002

De conformidade co establecido no punto dous das normas xerais de procedemento do acordo subscrito en Santiago de Compostela o 11 de xullo de 2001 polos representantes da Administración autonómica e a organización sindical CC.OO., representada na Mesa Xeral de Negociación de Funcionarios e no Comité Intercentros do persoal laboral, así como na Comisión de Concesión das Axudas de Acción Social, aprobado polo Consello da Xunta de Galicia o 26 de xullo de 2001 e publicado por Resolución do 30 de xullo de 2001 (Diario Oficial de Galicia nº 148, do 1 de agosto), da Dirección Xeral de Relacións Laborais, deben publicarse as listas provisionais de admitidos e excluídos das axudas do fondo de acción social para o exercicio de 2001.
De conformidade con isto, esta dirección xeral
RESOLVE:
Primeiro.-Facer públicas as listas provisionais das solicitudes aprobadas e denegadas das prestacións correspondentes ás continxencias de xubilación, fillos menores, estudios por fillos, estudios do traballador, diminuídos e vivenda do fondo de acción social do ano 2001, que están expostas no taboleiro de anuncios de tódalas consellerías, así como nas delegacións provinciais e relativas ó seu persoal.
Segundo.-Contra as ditas listas os interesados poderán presentar reclamacións e, se é o caso, documentos de reparación de faltas e erros no prazo de dez días hábiles contados desde o día seguinte ó da publicación desta resolución no Diario Oficial de Galicia, de acordo co establecido no artigo 71 da Lei 30/1992, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, e no punto 2 da norma xeral de procedemento do Acordo sobre criterios de reparticción do fondo de acción social para o exercicio de 2001 (Diario Oficial de Galicia nº 148, do 1 de agosto) no rexistro xeral da Consellería da Presidencia, Relacións Intitucionais e Administración Pública, nas delegacións provinciais das distintas consellerías e nas oficinas de correos, segundo establece o artigo 38 da mencionada Lei 30/1992, do 26 de novembro, e dirixiranse á directora xeral da Función Pública da Consellería da Presidencia, Relacións
Institucionais e Administración Pública (edificio administrativo San Caetano), Santiago de Compostela.
Santiago de Compostela, 1 de abril de 2002.
Belén Prado Sanjurjo
Directora xeral da Función Pública
CONSELLERÍA DE CULTURA, COMUNICACIÓN SOCIAL
E TURISMO
CORRECCIÓN de erros.-Orde do 22 de xaneiro de 2002 pola que se convocan bolsas para a formación de expertos turísticos nos mercados emisores.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 10/04/2002

Advertido erro na devandita orde, publicada no Diario Oficial de Galicia número 24, do venres, día 1 de febreiro de 2002, cómpre face-la seguinte corrección:
-Na páxina 1.235, no anexo I, na base terceira, onde di:
Cidade de
destino
Número de
bolsas
Duración da
bolsa
Lugar de realización
da bolsa
Dotación
Buenos Aires
1
10 meses
Oficina de Información Turística da Xunta de Galicia
22.550
Debe dicir:
Cidade de
destino
Número de
bolsas
Duración da
bolsa
Lugar de realización
da bolsa
Dotación
Buenos Aires
1
10 meses
Oficina de Información Turística da Xunta de Galicia
25.550
Nota: esta mesma corrección foi feita por erro, no DOG do pasado luns 8 de abril, ó Decreto 12/2002, do 10 de xaneiro, polo que se delimita o contorno de protección das Torres de Mens, no concello de Malpica de Bergantiños, provincia da Coruña, cando evidentemente non ten nada que ver.
CORRECCIÓN de erros.-Decreto 53/2002, do 13 de febreiro, polo que se dispón o cesamento dun membro do Consello Económico e Social de Galicia.
PRESIDENCIA — II. AUTORIDADES E PERSOAL — 10/04/2002

Advertido erro na páxina 2.743 do DOG do 27 de febreiro de 2002, nº 42, Decreto 53/2002, do 13 de febreiro, polo que se dispón o cesamento dun membro do Consello Económico e Social de Galicia, liña 14, onde di: «suplente...», debe dicir: «titular...».
CORRECCIÓN de erros.-Decreto 54/2002, do 13 de febreiro, polo que se dispón o nomeamento dun membro do Consello Económico e Social de Galicia.
PRESIDENCIA — II. AUTORIDADES E PERSOAL — 10/04/2002

Advertido erro na páxina 2.743 do DOG do 27 de febreiro de 2002, nº 42, Decreto 54/2002, do 13 de febreiro, polo que se dispón o nomeamento dun membro do Consello Económico e Social de Galicia, liña 36, onde di: «suplente...», debe dicir: «titular...».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 12 de abril de 2002 pola que se autoriza a apertura dos establecementos dedicados á venda de libros o 17 de maio de 2002, Día das Letras Galegas.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 17/04/2002

Por medio do Decreto 365/1996, do 26 de setembro, reguláronse os horarios comerciais no ámbito da Comunidade Autónoma de Galicia, determinándose no parágrafo segundo da súa disposición adicional que regulamentariamente se poderán regula-los horarios comerciais dos establecementos dedicados exclusivamente á venda de productos culturais e habilitando na disposición derradeira primeira o
conselleiro de Industria e Comercio para dicta-las disposicións necesarias para a aplicación, execución e eficacia do devandito decreto.
Con motivo da conmemoración do Día das Letras Galegas, esta consellería considera conveniente autoriza-la apertura dos establecementos comerciais dedicados á venda de libros o 17 de maio de 2002, para conseguir con isto a maior difusión, mediante a venda de libros do patrimonio literario galego.
Na súa virtude,
DISPOÑO:
Artigo único.-Autorízanse os establecementos dedicados á venda de libros a abri-lo día 17 de maio de 2002, Día das Letras Galegas.
No caso de establecementos que realicen a venda de libros simultaneamente coa doutros productos, a autorización refírese exclusivamente á venda dos devanditos artigos.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 12 de abril de 2002.
Juan Rodríguez Yuste
Conselleiro de Industria e Comercio
CONSELLERÍA DE CULTURA, COMUNICACIÓN SOCIAL
E TURISMO
RESOLUCIÓN do 1 de abril de 2002 pola que se anuncian os actos en conmemoración do Día das Letras Galegas.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 16/04/2002

En execución do plan de actividades da EGAP para o ano 2002, a EGAP anuncia a celebración
dos actos en conmemoración do Día das Letras Galegas conforme as seguintes bases:
1. Obxectivos.
Con motivo de declara-la Real Academia Galega o Día das Letras Galegas de 2002 dedicado a frei Martín Sarmiento, a EGAP súmase, como institución pública galega, á homenaxe deste insigne persoeiro, organizando unha mesa redonda sobre a súa vida e obra. Esta acción formativa completarase cunha viaxe de interese cultural.
2. Destinatarios.
Na mesa redonda poderá participa-lo persoal das administracións públicas e calquera outra persoa interesada. Á viaxe cultural terá acceso só o persoal ó servicio de calquera das administracións públicas de Galicia (ata 40 prazas); no caso de presentarse máis solicitudes que prazas terá preferencia o persoal da Xunta de Galicia. A inscrición na viaxe implica a obrigatoriedade de asistir á mesa redonda.
3. Desenvolvemento.
3.1. Mesa redonda:
Data: 13 de maio.
Hora: de 13 h a 14.30 h.
Lugar: Escola Galega de Administración Pública.
3.2. Viaxe cultural.
Data: 17 de maio.
Para coñece-lo desenvolvemento da viaxe e para todo tipo de información, contactar co Servicio de Estudios, Investigación e Publicacións. Teléfono 981 54 62 49.
4. Inscrición.
As solicitudes, segundo o modelo oficial que figura ó final desta convocatoria, irán dirixidas ó director da Escola Galega de Administración pública, polígono das Fontiñas, rúa de Madrid, 2-4. 15707 Santiago de Compostela, e presentaranse no rexistro xeral da EGAP, ou por calquera das formas previstas no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común. Admitiranse tamén inscricións por telefax: 981 54 63 30.
As solicitudes deberán entrar no rexistro da EGAP antes das 10 h do día 10 de maio.
5. Publicación e notificación da selección.
A partir do 10 de maio os solicitantes poderán obte-la confirmación da súa selección chamando por teléfono á EGAP en días laborais de 12 a 14 h ó número 981 54 62 49 ou ben consultando a lista de seleccionados que se exporá no taboleiro de anuncios deste centro.
Santiago de Compostela, 1 de abril de 2002.
Domingo Bello Janeiro
Director da Escola Galega de Administración Pública
RESOLUCIÓN do 1 de abril de 2002 pola que se convoca un curso sobre transporte escolar e transporte urbano.
ACADEMIA GALEGA DE SEGURIDADE — III. OUTRAS DISPOSICIÓNS — 16/04/2002

Dentro dos programas de actividades que a Academia Galega de Seguridade ten previsto realizar no ano 2001, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dun curso sobre transporte escolar e transporte urbano, que deberá desenvolverse conforme as seguintes bases:
Obxectivos.
O curso ten por obxectivo dota-los seus destinatarios duns coñecementos necesarios que lles poidan ser útiles no desempeño posterior do seu labor profesional.
Destinatarios.
O curso vai dirixido ós membros dos corpos das policías locais de Galicia, os membros da unidade do CNP adscrita á Comunidade Autónoma de Galicia; e no caso de quedaren prazas vacantes ós membros do corpo nacional de policía e garda civil.
Inscrición.
A inscrición dos participantes será totalmente gratuíta.
Prazas.
O número de prazas que se ofertan neste curso é de 27.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 26 de abril, ás 14 horas.
3. As instancias deberán vir asinadas polo xefe do cadro de persoal, ou polo concelleiro de tráfico e seladas; será isto requisito indispensable para ser admitido nos cursos; o incumprimento deste requisito levará á non admisión ó devandito curso.
4. As instancias deberán enviarse á sede da Academia Galega de Seguridade: avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da
Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso terá lugar do 6 ó 9 de maio, en horario de 16 a 21 horas.
Relación de admitidos.
A relación de admitidos publicarase o día 29 de abril no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
O curso desenvolverase na sede da Academia Galega de Seguridade.
Certificado de asistencia.
Ó remate do curso entregaráselles un certificado de asistencia a aquelas persoas que acrediten a súa participación continuada a el.
Modificacións.
A Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 1 de abril de 2002.
Juan José Fariñas-Ferro Rodríguez
Director xeral da Academia Galega de Seguridade
RESOLUCIÓN do 1 de abril de 2002 pola que se convoca un curso de reciclaxe.
ACADEMIA GALEGA DE SEGURIDADE — III. OUTRAS DISPOSICIÓNS — 16/04/2002

Dentro dos programas de actividades que a Academia Galega de Seguridade ten previsto realizar no ano 2002, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dun curso de reciclaxe para policías locais, segundo o
previsto no artigo 23 da Lei 3/1992, do 23 de marzo, de coordinación das policías locais, que deberá desenvolverse conforme as seguintes bases:
Obxectivos.
O curso ten por obxectivos dota-los policías dunha formación complementaria e multidisciplinar, de xeito que lles permita acadar unha actualización na normativa e operativa policial, que lles sexa útil no seu desempeño profesional.
Destinatarios.
O curso vai dirixido a todos aqueles policías locais de Galicia que non ingresaran no corpo de Policía Local a través da Academia Galega de Seguridade.
Inscrición.
A inscrición dos participantes será totalmente gratuíta, debéndose comunicar esta antes do 23 de abril de 2002 para efectua-la correspondente reserva de praza.
Prazas.
O curso só se desenvolverá se hai un mínimo de 15 solicitantes.
Solicitudes.
1. Os policías que desexen asistir a este curso deberán remitir un escrito, a través dos concellos, á Academia Galega de Seguridade, solicitando a participación no curso de reciclaxe para policías locais; para efectua-la correspondente reserva de praza para a realización do devandito curso.
2. O prazo para a remisión de escritos rematará o día 23 de abril de 2002.
3. Os escritos deberán enviarse á Academia Galega de Seguridade: avenida da Cultura, s/n, 36680 A Estrada.
Contido e duración.
O curso celebrarase na Academia Galega de Seguridade, sita na avenida da Cultura, s/n, no Concello da Estrada, e terá unha duración de 180 horas lectivas.
O curso está composto polas seguintes áreas:
-Área xurídica.
-Área humanística.
-Área técnica policial.
-Área operativa policial.
Datas.
O curso celebraráse nas seguintes datas:
-Maio: días 2, 6, 9, 13, 16, 20, 23, 27 e 30.
-Xuño: días 3, 6, 10, 13, 17, 20 e 24.
-Xullo: días 1 e 4.
O horario será das 9.30 ás 14.30 horas, e das 16 ás 21 horas.
Desenvolvemento do curso.
Os alumnos da Academia Galega de Seguridade durante o seu período de permanencia na academia rexeranse polo regulamento de réxime interior desta, publicado no DOG do 28-7-1995, nº 144.
Certificado.
Ó remate do curso entregaráselle un certificado a aquelas persoas que acrediten a súa participación continuada nel e superen as correspondentes probas de coñecementos.
Modificacións.
A Academia Galega de Seguridade poderá modifica-lo desenvolvemento do curso para adaptalo ás
necesidades da Administración e ás continxencias que poidan xurdir.
A Estrada, 1 de abril de 2002.
Juan José Fariñas-Ferro Rodríguez
Director xeral da Academia Galega de Seguridade